b"\n_START_ARTICLE_\nWellington\n_START_SECTION_\nEtimologia\n_START_PARAGRAPH_\nEl nom de Wellington prov\xc3\xa9 d'Arthur Wellesley, el primer duc de Wellington i vencedor de la batalla de Waterloo. El t\xc3\xadtol del duc prov\xc3\xa9 del poble de Wellington, del comtat angl\xc3\xa8s de Somerset. En la llengua maori, Wellington t\xc3\xa9 tres noms: Te Whanga-nui-a-Tara es refereix al port de Wellington, i significa \xc2\xabel gran port de Tara\xc2\xbb. L'\xc3\xbas del nom alternatiu P\xc5\x8dneke no es recomana, at\xc3\xa8s que es creu que \xc3\xa9s una transliteraci\xc3\xb3 del sobrenom angl\xc3\xa8s \xc2\xabPort Nick\xc2\xbb, que prov\xc3\xa9 de Port Nicholson, l'antic nom de Wellington. Te Upoko-o-te-Ika-a-M\xc4\x81ui, significant \xc2\xabel cap del peix de Maui\xc2\xbb, un nom tradicional per a la porci\xc3\xb3 m\xc3\xa9s austral de l'illa del Nord.\n_START_SECTION_\nGeografia\n_START_PARAGRAPH_\nWellington es localitza a la punta sud-oest de l'illa del Nord a l'estret de Cook, estret que connecta l'illa del Nord i l'illa del Sud. En dies clars es poden veure les muntanyes Kaikoura Ranges de l'illa del Sud a trav\xc3\xa9s de l'estret de Cook. Al nord es localitzen les platges de Kapiti Coast. A l'est les muntanyes Rimutaka Range divideixen Wellington i les planes de Wairarapa, una regi\xc3\xb3 vin\xc3\xadcola de notorietat nacional._NEWLINE_Amb una latitud de 41\xc2\xb0\xc2\xa017\xe2\x80\xb2\xc2\xa0sud, Wellington \xc3\xa9s la capital m\xc3\xa9s austral del m\xc3\xb3n. Wellington \xc3\xa9s, a m\xc3\xa9s, la ciutat capital m\xc3\xa9s remota del m\xc3\xb3n, ja que \xc3\xa9s la que es troba m\xc3\xa9s lluny de qualsevol altra capital. Wellington \xc3\xa9s de les ciutats m\xc3\xa9s densament poblades de Nova Zelanda degut a grans \xc3\xa0rees restringides entre el port i les muntanyes. La ciutat t\xc3\xa9 poques \xc3\xa0rees on poder expandir, i aix\xc3\xb2 ha causat el desenvolupament de pobles suburbans en l'\xc3\xa0rea urbana. _NEWLINE_M\xc3\xa9s que altres ciutats neozelandeses, l'activitat a Wellington es veu principalment al central business district (CBD). Aproximadament 62.000 persones treballen en el CBD, tan sols 4.000 menys que els que treballen en el CBD d'Auckland, tot i que aquesta ciutat t\xc3\xa9 m\xc3\xa9s de tres vegades m\xc3\xa9s persones. _NEWLINE_Els habitants de Wellington gaudeixen d'un sou m\xc3\xa9s alt que el normal a Nova Zelanda, amb Wellington tenint el sou medi\xc3\xa0 m\xc3\xa9s gran de qualsevol ciutat neozelandesa. Wellington t\xc3\xa9 una proporci\xc3\xb3 de persones amb qualificacions d'educaci\xc3\xb3 terci\xc3\xa0ria m\xc3\xa9s gran que el mitj\xc3\xa0 nacional.\n_START_SECTION_\nEducaci\xc3\xb3\n_START_PARAGRAPH_\nLa Universitat Vict\xc3\xb2ria de Wellington t\xc3\xa9 quatre campus i t\xc3\xa9 en funcionament un sistema de tres trimestres que comencen el mar\xc3\xa7, el juliol i el novembre. El 2011 tenia 22.234 estudiants. Dels 22.234 estudiants, un 54% eren dones i un 46% homes. Mentre que la majoria d'estudiants eren neozelandesos de descend\xc3\xa8ncia europea, 1.980 eren maoris, 1.064 eren illencs pac\xc3\xadfics i 2.953 eren estudiants internacionals. 5.958 graus, diplomes i certificats van ser guardonats el 2011. La universitat t\xc3\xa9 1.974 empleats._NEWLINE_La Universitat Massey, basada principalment a Palmerston North, t\xc3\xa9 un campus a Wellington. Aquest campus ofereix programes en comunicaci\xc3\xb3, negoci, inginyeria, tecnologia, salut i art. L'escola de disseny va ser establerta el 1886._NEWLINE_La Universitat d'Otago, basada principalment a Dunedin, t\xc3\xa9 un campus a Wellington. Wellington t\xc3\xa9 una facultat de medicina i salut."